ΓΡΑΠΤΗ ΕΡΩΤΗΣΗ P-0553/97 υποβολή: Αλέξανδρος Αλαβάνος (GUE/NGL) προς την Επιτροπή (14 Φεβρουαρίου 1997)

Θέμα: Τροποποίηση του Β' Κοινοτικού Πλαισίου Στήριξης για την Ελλάδα

Στο αμέσως προσεχές διάστημα πρόκειται να υπάρξει αναδιανομή των κονδυλίων του Β' ΚΠΣ για την Ελλάδα. Εν όψει αυτών των απόφασεων που θα λάβουν από κοινού η Επιτροπή και η Ελληνική Κυβέρνηση, είναι χρήσιμο για λόγους κοινοβουλευτικού ελέγχου να κοινοποιηθούν στοιχεία για τα ποσοστά απορρόφησης του Β' ΚΠΣ για τα έτη 1994-96.

1. Ποια είναι τα ποσά και το ποσοστό συνολικής απορρόφησης του Β' ΚΠΣ για την Ελλάδα;

2. Ποια είναι τα ποσά και το ποσοστό απορρόφησης για τα επιχειρησιακά προγράμματα α) Εκπαίδευσης-Κατάρτισης, β) Υγείας-Πρόνοιας, γ) Περιβάλλοντος, δ) Τουρισμού-Πολιτισμού, ε) Βιομηχανίας

3. Μπορεί να μας παράσχει η Επιτροπή ενδείξεις για τα κριτήρια και τους τομείς στους οποίους θα αυξομειωθούν οι προϋπολογισμοί;

4. Ότι στοιχείο θεωρεί χρήσιμο η Επιτροπή;

Απάντηση της κας Wulf-Mathies εξ ονόματος της Επιτροπής (28 Απριλίου 1997)

Οι αναλήψεις υποχρεώσεων της κοινοτικής ενίσχυσης του Ευρωπαϊκού Ταμείου Περιφερειακής ανάπτυξης για την Ελλάδα, την περίοδο 1994-1996, ανέρχονται σε 4 525 εκατ. ECU, το οποίο αντιπροσωπεύει ποσοστό ύψους 106 % σε σχέση με τον προγραμματισμό της εν λόγω περιόδου και 46% για όλη την περιόδο 1994-1999. Οι πληρωμές ανέρχονται σε 3.135 εκατ. ECU, το οποίο αντιπροσωπεύει το 69% του αναληφθέντος ποσού.

Όσον αφορά τα προγραμμάτα στα οποία αναφέρεται το Αξιότιμο μέλος του Κοινοβουλίου, οι αναλήψεις υποχρεώσεων και οι πληρωμές του ΕΤΠΑ για την περίοδο 1994-1996 παρουσιάζονται στον κατωτέρω πίνακα σε εκατ. ECU.

>TABLE>

Οι αναλήψεις των πιστώσεων του Ευρωπαϊκού Κοινωνικού Ταμείου (ΕΚΤ) για την Ελλάδα, για την περίοδο 1994-1996, ανέρχονται σε 801,443 εκατ. ECU (ήτοι το 31,30 % του συνόλου για την περίοδο 1994-1999) και οι πληρωμές σε 531,959 εκατ. ECU (ήτοι 20,78 % του συνόλου για την περίοδο 1994-1999). Όσον αφορά τα προγράμματα για τα οποία το Αξιότιμο μέλος του Κοινοβουλίου ζητεί συμπληρωματικές πληροφορίες, η κατάσταση παρουσιάζεται στον κατωτέρω πίνακα σε εκατ. ECU.

>TABLE>

(1) μόνον κατά το 1995 και 1996, δεδομένου ότι το πρόγραμμα εγκρίθηκε το 1995

Η συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων - Τμήμα προσανατολισμού που είναι εγγεγραμμένη στο ΚΠΣ της Ελλάδας ανέρχεται σε 1 800 ECU, από τα οποία 1 765 ECU αφορούν τα επιχειρησιακά προγράμματα. Από το ποσό αυτό, μέχρι τις 31 Δεκεμβρίου 1996, ανελήφθη το 56 % και κατεβλήθηι το 43 %. Το ποσοστό των πραγματοποιηθείσων πληρωμών, μέχρι το τέλος του 1996, σε σχέση με τις αναλήψεις υποχρεώσεων που αντιστοιχούν σε αυτή την περίοδο (980,53 εκατ. ECU) είναι 77 %.

Για το επιχειρησιακό πρόγραμμα στον τομέα της αλιείας, οι επενδύσεις που πραγματοποιήθηκαν στο πλαίσιο του Χρηματοδοτικού Μέσου Προσανατολισμού της Αλιείας (ΧΜΠΑ), κατά την διάρκεια της περιόδου 1994-1996 ανέρχονται σε 37,1 εκατ. ECU, ήτοι στο 65 % των προβλεπομένων αναλήψεων υποχρεώσεων (57,8 εκατ. ECU) για την περίοδο 1994-1996 και σε 29 % για όλη την περιόδο 1994-1999.

Οι πιστώσεις ΧΜΠΑ που χρησιμοποιήθηκαν κατά τη διάρκεια αυτής της ίδιας περιόδου είναι της τάξης των 23,890 εκατ. ECU, δηλαδή το 65 % των πραγματοποιηθεισών αναλήψεων υποχρεώσεων.

Όσον αφορά τις μεταφορές των ποσών εντός του κοινοτικού πλαισίου στήριξης (ΚΠΣ), η απόφαση υπάγεται στην αρμοδιότητα της επιτροπής παρακολούθησης του ΚΠΣ, του οποίου η προσεχής συνεδρίαση έχει προγραμματιστεί για τον Σεπτέμβριο του 1997. Οι ελληνικές αρχές και η Επιτροπή συνεργάζονται στενά για να εξετάσουν το θέμα και να προτείνουν τις ενδεδειγμένες λύσεις κατά την εν λόγω συνεδρίαση.